Diari Oficial de la Generalitat Valenciana


Sumari del DOGV 5291, del 29-06-2006 (2006/7419)

RESOLUCIÓ de 28 de juny de 2006, del director general de Recursos Humans, per la qual resol el procediment de provisió del procés extraordinari de consolidació d'ocupació per a la selecció i provisió de places d'administratius de la funció administrativa en les institucions sanitàries dependents de la Conselleria de Sanitat, convocat per la Resolució de 8 d'abril de 2005, de la Direcció General de Recursos Humans.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5291

Data del DOGV
:   29-06-2006

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2006/7419


Organisme emissor
:   Conselleria de Sanitat

Tipus de document
:   Resolució

RESOLUCIÓ de 28 de juny de 2006, del director general de Recursos Humans, per la qual resol el procediment de provisió del procés extraordinari de consolidació d'ocupació per a la selecció i provisió de places d'administratius de la funció administrativa en les institucions sanitàries dependents de la Conselleria de Sanitat, convocat per la Resolució de 8 d'abril de 2005, de la Direcció General de Recursos Humans. [2006/Q7419]  
Segons que preveu la base huitena de la Resolució de 8 d'abril de 2005, de la Direcció General de Recursos Humans, que inicia la fase de provisió del procés extraordinari de consolidació d'ocupació per a la selecció i provisió de places d'administratius de la funció administrativa en les institucions sanitàries dependents de la Conselleria de Sanitat, resolc:  
Primer  
Nomenar personal estatutari fix el personal en expectativa de destinació que figura en l'annex I.  
Segon  
Assignar les destinacions als participants en esta fase de provisió, segons l'annex II.  
Tercer  
Nomenar personal estatutari fix en situació d'excedència voluntària el personal en expectativa de destinació que no ha obtingut cap plaça i no va sol·licitar-ne totes les oferides, que figura en l'annex III. Este personal pot sol·licitar el reingrés provisional quan haja transcorregut un termini de dos anys.  
Quart  
Nomenar personal estatutari fix en situació d'excedència voluntària el personal en expectativa de destinació que no ha obtingut cap plaça fins i tot havent-ne sol·licitat totes les oferides, que figura en l'annex IV. Este personal pot sol·licitar el reingrés provisional sense necessitat de deixar transcórrer el termini mínim de dos anys.  
Cinqué  
Declarar en situació d'excedència voluntària el personal reingressat amb destinació provisional que no ha obtingut cap plaça i no va sol·licitar-ne totes les oferides en el departament i la modalitat en què estava reingressat provisional, que figura en l'annex V. Este personal pot sol·licitar el reingrés provisional quan haja transcorregut un termini mínim de dos anys.  
Sisé  
Declarar en situació d'excedència voluntària el personal reingressat amb destinació provisional que no ha obtingut plaça fins i tot havent-ne sol·licitat totes les oferides en el departament i la modalitat en què estava reingressat provisional, que figura en l'annex VI. Este personal pot sol·licitar el reingrés provisional sense necessitat de deixar transcórrer el termini mínim de dos anys.  
Atesa la quantitat de participants i per motius organitzatius, els cessaments es produïxen d'ofici l'endemà de la publicació d'esta resolució definitiva en el Diari Oficial de la Generalitat.  
Els adjudicataris procedents de la fase de selecció disposen d'un termini màxim d'un mes, comptador a partir de l'endemà del cessament, per a prendre possessió de la plaça. Este mateix termini regix en el cas que l'adjudicació de plaça comporte el reingrés al servici actiu. Este període no és retribuït. Si l'aspirant procedent de la fase de selecció no pren possessió de la plaça que se li adjudica en el termini indicat, perd tots els drets derivats de la participació en la convocatòria.  
Quan la persona adjudicatària siga personal estatutari amb una plaça en propietat en la mateixa categoria a què ha concursat en esta convocatòria, i no procedisca de la fase de selecció, ha de prendre possessió de la nova plaça dins dels tres dies hàbils següents al cessament si les places són de la mateixa localitat, en el termini de 15 dies hàbils si són de distinta localitat però del mateix departament de salut, o en el d'un mes, si les places pertanyen a localitats i departaments de salut diferents.  
El personal fix que no s'incorpore a la destinació obtinguda dins dels terminis establits o de les pròrrogues que se'n facen que legalment o reglamentàriament pertoque, s'entén que sol·licita l'excedència voluntària per interés particular com a personal estatutari, i se'l declara en eixa situació. I no pot sol·licitar el reingrés provisional fins que no hagen transcorregut dos anys des de la declaració d'eixa excedència. No obstant això, si hi ha causes suficientment justificades, i després de l'audiència de la persona interessada, pot deixar-se sense efecte eixa situació. En eixe cas, la persona interessada pot incorporar-se a la destinació tan prompte com desapareguen les causes que en el seu moment ho impediren.  
Les persones interessades poden impugnar esta resolució mitjançant la interposició d'un recurs contenciós administratiu davant del Jutjat Contenciós Administratiu de València, en el termini de dos mesos, comptats a partir de la publicació d'esta resolució, d'acord amb el que disposen els articles 109 i 110 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, segons la redacció modificada per la Llei 4/1999, així com els articles 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa. Potestativament, poden interposar un recurs de reposició, en el termini d'un mes, d'acord amb els articles 116 i 117 de la Llei 30/1992, esmentada adés, segons la redacció modificada per la Llei 4/1999.  
Els recursos contenciosos administratius que s'interposen contra esta resolució seran anunciats en el Diari Oficial de la Generalitat com a citació de les persones interessades.  
València, 28 de juny de 2006.. El director general de Recursos Humans: José Cano Pascual.